બોમ્બે સ્ટોક એક્સચેન્જ (BSE)એ મંગળવારે કહ્યું હતું કે તેના કોમોડિટી ડેરિવેટિવ્ઝ ટ્રેડિંગ પ્લેટફોર્મ પર 8 ઓક્ટોબરે રેકોર્ડ 196 કરોડ રૂપિયાનું ટર્નઓવર થયું હતું. હાલમાં ગોલ્ડ અને સિલ્વરમાં જ ટ્રેડિંગ થાય છે. ગોલ્ડ કોન્ટ્રેક્ટમાં 519 લોટના વોલ્યુમ સાથે 162.88 કરોડ રૂપિયાનું ટર્નઓવર થયું હતું, જ્યારે સિલ્વરમાં 289 લોટના વોલ્યુમ સાથે 33.65 કરોડ રૂપિયાનું ટર્નઓવર થયું હતું. BSE પર 1 ઓક્ટોબરથી કોમોડિટી ડેરિવેટિવ્ઝમાં ટ્રેડિંગ શરૂ થયું છે. ગોલ્ડમાં એક કિલો અને સિલ્વરમાં 30 કિલોના લોટ સાથે વાયદાના સોદા થઈ શકે છે. પ્રથમ એક વર્ષ માટે ટ્રાન્ઝેક્શન ચાર્જમાંથી મુક્તિ આપવામાં આવી છે.